Kuidas külvata taimede kasvatamiseks kuuse-, männi-, kaseseemneid? Mändi külvatakse aprilli lõpus-mai alguses peenrale ridadena või hajali. Risti või piki peenart külvamisel valmistatakse külviread laiusega 4-6 cm ning külviridade vahele jäetakse 15 cm laiune vahe. Seemet kulub jooksvale meetrile 1,5-2 g. Hajalikülvil kulub 7-10 g seemet  ruutmeetrile. Külv tuleb katta 0,5-1 cm paksuse mulla-, turba- või liivakihiga. Männiseeme idaneb normaaloludes 2 nädalaga.